# **DECIZIA ETAPEI DE ÎNCADRARE**

## Nr. număr din 14.10.2015

Ca urmare a solicitării de emitere a acordului de mediu adresate de **SC FAUSTINO SRL**, cu sediul în Str. -, Nr. 117, Paltinu, Judetul Suceava, comuna Vatra Moldoviței,, înregistrată la APM Suceava cu nr. 9681/08.10.2015, în baza:

- **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 14.10.2015, că proiectul **Înființare pensiune agroturistică DELIA, com. Vatra Moldoviței, jud. Suceava,** propus a fi amplasat în com. Vatra Moldoviței, sat Paltinu, jud. Suceava nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit.b;

b) Conform criteriilor din anexa nr. 3 la Hotărârea Guvernului nr. 445/2009:

**1. Caracteristicile proiectului:**

*a)mărimea proiectului* – Terenul propus pentru realizarea proiectului se află în intravilanul localității Paltinu, com. Vatra Moldoviței, jud. Suceava.

Tipul construcţiei : pensiune agroturistică

Regimul de înălţime : Sp+P+E1+E2

Suprafata teren 4592 mp

Suprafata construita: 170,10 mp

Suprafata desfasurata: 540,30 mp

Suprafaţa platforme: 350 mp

Suprafaţa liberă (spații verzi): 4072 mp

Capacitatea de cazare este de 16 locuri în 8 camere. La subsol se gasește centrala termică

b) *cumularea cu alte proiecte* – nu este cazul;

c) *utilizarea resurselor naturale*: se vor utiliza resurse naturale în cantităţi limitate reprezentate de materialul de excavaţie rezultat în urma lucrărilor de construcţie; beton simplu, oţel – beton, echipamentele hidromecanice preluate de la societăţi autorizate;

Mod de asigurare a utilităţilor:

Alimentarea cu apă se va face din sursă proprie (puț forat echipat cu pompă submersibilă);

Apele uzate menajere vor fi deversate într-un bazin vidanjabil, realizat din beton cu măsuri speciale de izolație hidrofugă;

Alimentarea cu energie electrică se va realiza prin racord la reţeaua electrică a localității.

Alimentarea cu energia termică se va asigura de la o centrală termică pe combustibil solid (lemn) cu gazeificare , cu puterea termică de 80 KW. Evacuarea gazelor de ardere de la centrală termică se face prin intermediul unui coș de fum zidit cu înălțimea de 12m și diametrul de 22cm.

d) *producţia de deşeuri:* deşeuri menajere şi reciclabile, deşeuri din construcţii (metalice, balast, nisip, betoane, etc.,) vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada lucrărilor de construire, zgomotul va fi generat de utilajele şi mijloacele de transport, nefiind afectate zonele locuite;

f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

**2. Localizarea proiectului**

2.1 *utilizarea existentă a terenului*: conform certificatului de urbanism nr. 62/19.08.2015, terenul este situat în intravilanul comunei Vatra Moldoviței, sat Paltinu, jud. Suceava. Folosinţa actuală: teren ocupat de fâneață, construcții anexe C2, C3, C5, C6.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în în intravilanul localității Vatra Moldoviței, sat Paltinu.

**3. Caracteristicile impactului potenţial**

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 62/19.08.2015 emis de Primaria Vatra Moldoviței.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile (cca. 5 t deșeuri metalice, ambalaje de hârtie și carton, etc) colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/1988 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- se vor obţine toate avizele prevăzute în certificatul de urbanism, inclusiv avizul de gospodărirea apelor.

La finalizarea investiţiei titularul are obligaţia de a solicita emitereaautorizaţiei de mediu**.**

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oșean**

**ŞEF SERVICIU**

**AVIZE, ACORDURI, AUTORIZAȚII**

**Ing. Constantin Burciu**

**Întocmit,**

**Chim. Adina Hobjîlă**